יז'י בז'נצ'ק

יז'י יוזף בז'נצ'ק (בפולנית: Jerzy Józef Brzęczek; בעברית הוא מוכר גם בשם בז'צ'ק; נולד ב 18 במרץ 1971) הוא כדורגלן עבר פולני ששיחק בעמדות הקשר בקבוצות שונות בפולין, אוסטריה וישראל. שיחק במשך 7 שנים בנבחרת פולין. לאחר פרישה ממשחק פעיל הוא פנה לקריירת אימון וכיום מאמן את ויסלה קרקוב.

קריירה ככדורגלן
בז'נצ'ק גדל במחלקת הנוער של מועדון הכדורגל רקוב צ'נסטוחובה מהליגה הפולנית השנייה. בשנת 1988, בהיותו בן 17 עלה להרכב קבוע של קבוצת אולימפיה פוזנן מהליגה הפולנית הראשונה. בשנת 1992 עבר לקבוצת לך פוזנן מליגת העל הפולנית. הוא שיחק בקבוצה עונה אחת וזכה עמה באליפות הליגה. בהמשך שיחק בגורניק זאבז'ה ובגאקאאס קטוביצה. בשנת 1995 עבר עזב את פולין כדי לשחק בבונדסליגה האוסטרית. 
בשנת 1999 הגיע בז'נצ'ק לישראל וחתם במכבי חיפה. הוא שיחק בארץ שתי עונות. בסוף עונת 1999/2000 ביקש להשתחרר מהקבוצה מסיבות משפחתיות. מכבי חיפה מכרה את כרטיס השחקן שלו לטירול אינסברוק האוסטרית תמורת 550 אלף דולר.

בז'נצ'ק שיחק באוסטריה עד 2007, אז חזר לפולין. את קריירת השחק שלו סיים בקבוצת פולוניה ביטום מהליגה הפולנית השנייה בשנת 2009

לזכותו של בז'נצ'ק 42 הופעות במדי נבחרת פולין, בהן הבקיע ארבעה שערים. בשנת 1990 שימש כקפטן הנבחרת הצעירה באולימפיאדת ברצלונה, עת סיימה הנבחרת במקום השני.

קריירה כמאמן
בשנת 2009 הצטרף בז'נצ'ק לצוות המאמנים של קבוצת פולוניה ביטום. לאחר מכן אימן את קבוצת נעוריו רקוב צ'סטנוחובה. ב-2014 - 2015 אימן את לכייה גדנסק מליגת העל הפולנית. אחרי אימן את גאקאאס קטוביצה במשך שתי עונות.
ב-12 ביולי 2018 מונה למאמנה של נבחרת פולין.

אף על פי שהצליח להעפיל על נבחרת פולין ליורו 2020, פוטר בז'נצ'ק ב-17 בינואר 2021 מאימון הנבחרת.

תארים
 מקום שני באולימפיאדת ברצלונה: 1992
 אליפות פולין : 1993
 אליפות אוסטריה: 2001, 2002

קישורים חיצוניים

 עמוד השחקן באתר של מכבי חיפה

הערות שוליים 

כדורגלנים פולנים
קשרי כדורגל פולנים
כדורגלני ראקוב צ'נסטוחובה
כדורגלני לך פוזנן
כדורגלני גורניק זאבז'ה
כדורגלני גאקאאס קטוביצה
כדורגלני ל.א.ס.ק. לינץ
כדורגלני מכבי חיפה
כדורגלני שטורם גראץ
כדורגלני ואקר אינסברוק
כדורגלני נבחרת פולין
כדורגלנים באולימפיאדת ברצלונה (1992)
כדורגלנים זרים בישראל
ספורטאים זרים באוסטריה
ספורטאים פולנים בישראל
מאמני כדורגל פולנים
מאמני נבחרת פולין בכדורגל
פולנים שנולדו ב-1971